
R E F E R A T


Cu ocazia sărbătorilor de iarnă, în luna decembrie a acestui an, în sediul Primăriei Municipiului Timişoara vor fi primite, de către aparatul de conducere al instituţiei noastre, mai multe grupuri de colindători. De asemenea, în zilele premergătoare Crăciunului, domnul primar Gheorghe Ciuhandu va face mai multe vizite la casele de copii şi de bătrâni, unde, la fel ca în fiecare an, vor fi oferite pachete cu dulciuri din partea Consiliului Local şi a Primăriei Municipiului Timişoara. Tot în această lună Primăria Municipiului Timişoara va organiza o serie de manifestări de comemorare a evenimentelor din perioada 16 – 22 decembrie 1989.

Pentru buna organizare a tuturor acestor manifestări, solicităm alocarea sumei de 80.000 RON din cap. 59.02.50 “Cultură, religie şi alte acţiuni privind activitatea sportivă şi de tineret”, în conformitate cu prevederile art. 38, lit. (d) şi (p) şi art.46 din Legea nr. 215/2001 privind administraţia publică locală, precum şi cu prevederile O.G. nr.45/2003 privind finanţele publice locale.

